google/wiki40b huggingface dataset:
Arc-sur-Tille

Poloha

Obec má rozlohu 22,71 km². Najvyšší bod je položený 241 m n. m. a najnižší bod 209 m n. m.

Obyvateľstvo

Počet obyvateľov obce je 2 473 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Montmeyran

Poloha

Obec má rozlohu 24,1 km². Najvyšší bod je položený 309 m n. m. a najnižší bod 148 m n. m.

Obyvateľstvo

Počet obyvateľov obce je 2 886 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Échevannes (Doubs)

Poloha

Obec má rozlohu 5,23 km². Najvyšší bod je položený 747 m n. m. a najnižší bod 550 m n. m.

Obyvateľstvo

Počet obyvateľov obce je 84 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chrám večného spánku Panny Márie (Helsinki)

Chrám večného spánku Panny Márie (známy aj ako Uspenská katedrála) je pravoslávnou katedrálou Fínskej pravoslávnej cirkvi v hlavnom meste Fínska, Helsinki.

Dejiny

Katedrála sa nachádza v historickom centre hlavného mesta Fínska v časti Katajanokka. Fínsko sa stalo v 19. storočí súčasťou Ruského impéria po víťazstvách Rusov nad Švédmi. Napriek tomu, že väčšina Fínov a Švédov, ktorí žili na území Fínska, vyznávala evanjelickú vieru (od obdobia reformácie v 16. storočí), časť obyvateľov sa hlásila k pravosláviu. Preto vzniká potreba postavenia dôstojného chrámu pre narastajúci počet pravoslávnych kresťanov. Základný kameň nového pravoslávneho chrámu bol položený v roku 1862. Stavba chrámu trvala takmer 11 rokov. Chrám bol slávnostne vysvätený 25. októbra 1868 a stal sa tak hlavným chrámom pravoslávnych veriacich v Helsinkách.

Architektúra

Chrám bol postavený v pseudobyzantskom architektonickom štýle, ktorý sa podobá na mnohé staroruské kamenné chrámy. Je to najväčší pravoslávny chrám v západnej a severnej Európe. Bol niekoľkokrát obnovený. Najväčšia rekonštrukcia sa konala v roku 1968, keď si chrám pripomínal svoju storočnicu. V roku 2006 bola pozlátená hlavná kupola chrámu. Katedrála je okrem pravidelných bohoslužieb aj miestom, ktoré navštívi veľké množstvo turistov.
Tom Dumoulin

Tour de France

Prvý raz štartoval na Tour de France v roku 2013. Skončil na 41. miesto. O rok neskôr (Tour de France 2014) skončil o niečo lepšie. Celkovo obsadil 33. miesto. V roku 2015 po druhej etape obliekol biely dres. Ale nakoniec, preteky nedokončil. Na Tour de France 2016 vyhral dve etapy (9. horskú etapu a 13. individuálnu časovku). Po zranení zápästia v 19. etape však zo závodu nakoniec odstúpil.

Vuelta

V roku 2012 sa po prvýkrát zúčastnil na Vuelta Espana. Preteky sa mu však nepodarilo dokončiť. Opäť sa na Vuelte predstavil až v roku 2015. Vyhral dve etapy (10. rovinatú etapu a 17. individuálnu časovku) a stal sa najviac aktívnym jazdcom pretekov. Celkovo skončil na šiestom mieste.
Dokonca aj sám Dumoulin uznáva, že Vuelta sú pre neho najmä vzhľadom na neskorý termín veľmi ťažké preteky.

Giro d ' Italia

Na Giro d ' italia 2016 vyhral prvú etapu v individuálnej časovke. Preteky nakoniec nedokončil.
Na Giro d ' italia 2017 dostal po víťazstvo v časovke ružový dres pre lídra pretekov. Štyri dni pred koncom si ale prvenstvo neudržal a na 1. miesto s náskokom 53 sekúnd sa presunul kolumbijskej Nairo Quintana. V záverečnej časovke sa ale Dumoulinovi podarilo Quintanov náskok dotiahnuť a celkovo vyhrať.
Saint-Étienne-de-l’Olm

Poloha

Obec má rozlohu 4,18 km². Najvyšší bod je položený 178 m n. m. a najnižší bod 96 m n. m.

Obyvateľstvo

Počet obyvateľov obce je 344 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tretie prechodné obdobie

Nástup núbijských faraónov

Nejednotnosť Egypta a jeho vzrastajúce vnútorné problémy využili panovníci južnej Núbie, aby sa najprv osamostatnili a neskôr podnikali útoky na Horný Egypt. Kušiti považovali tébsku oblasť za sféru svojho vplyvu, preto sa rozhodli zasiahnuť proti vzmáhajúcej sa 24. dynastii, ktorá chcela túto časť Egypta získať pod svoju kontrolu. Ako prvý vpadol do Egypta Kašta, ktorému sa podarilo dosiahnuť až Téby a nastoliť tu vlastnú „Božskú Amonovu manželku“, najvyššiu kňažku boha Amona v zemi s rozsiahlými majetkovými i politickými právomocami. Jeho nástupca Pije (Pianchi) vtrhol do Egypta už s armádou, porazil faraónov, ktorí sa proti nemu spojili, a založil vlastnú, v poradí 25., tzv. kušitskú dynastiu.
Antoninián

Antoninián (lat. lantoninianus) je názov rímskej striebornej mince razenej v 3. storočí po Kr. Zaviedol ju roku 215 cisár Caracalla (jeho vladárske meno bolo Marcus Aurelius Antoninus) a jej hodnota zodpovedala dvojdenáru, aj keď váha bola nižšia. Na averze bola vždy zobrazená hlava cisára alebo cisárovnej, reverz nemal jednotnú podobu. V rokoch 222 – 238 neboli antoniniány prechodne razené, ale už za cisára Philippa Araba (244 – 249) sa z nich stalo hlavné platidlo ríše. Podiel striebra, zo začiatku dosahujúci 40 %, postupne klesal a nakoniec obsahoval len 2 %. Počas menovej reformy za Diocleciána (284 – 305) boli znehodnotené antoninány stiahnuté z obehu a roku 293 nahradené follisami.
Zámok Veltrusy

Zámok Veltrusy je národná kultúrna pamiatka, ktorá sa nachádza v tesnej blízkosti mesta Veltrusy, približne 25 km severne od Prahy.

Dejiny

Zámok Veltrusy je významné dielo vrcholného baroka z 1. polovice 18. storočia. Jeho autorom je významný pražský architekt talianskeho pôvodu Giovanni Battista Alliprandi. Staviteľom bol Václav Antonín Chotek (1674 – 1754), miestodržiteľ v Čechách, vo svojej dobe jediný žijúci príslušník tohto starého českého šľachtického rodu.
Zámok (pôvodne len letohrádok, neskôr významne rozšírený) tvorí oválne jadro, ku ktorému radiálne priliehajú nižšie krídla, usporiadané do tvaru písmena X. Na severnej strane k nemu prilieha čestný dvor, ktorý uzatvárajú alegorické sochy dvanástich mesiacov a štyroch ročných období.
V interiéroch prevláda móda barokového a rokokového bývania českej šľachty vo vidieckom sídle. V prízemí zámku sa nachádza tzv. Salla terrena a mimoriadne zachované „Mušľové izby“.
Až do roku 1945 bol zámok nepretržite v majetku Chotkovcov z Chotkova a Vojnína.
V roku 1754 sa uskutočnil v zámockých a parkových priestoroch prvý vzorkový veľtrh na svete za účasti panovníčky Márie Terézie a Františka I. Štefana Lotrinského.

Park

Zámok Veltrusy je zakomponovaný do urbanistického pojatia prírodne-krajinárskeho parku s dnes už vzácne dochovanou koncepciou tzv. „Okrasného statku“. Patrí medzi najstaršie v Európe.
Založený bol v rokoch 1764 až 1830. V roku 1764 zničila veľká povodeň francúzsky park pri zámku. V tej dobe rozšíril majiteľ panstva gróf Rudolf Chotek park do rozlohy cca 13 hektárov až za pravý breh pravého vltavského ramena. Ďalšia povodeň v roku 1785 už bola významným podnetom k pravému rozvoju parku. K roku 1830 tak vznikol nový typ parku, tzv. „Okrasný statok“ (ferme orneé), kde hospodárske plochy pôsobili zároveň funkčne i esteticky.

Architektúra

V duchu „pastierskeho romantizmu“ sa v parku striedali v malebných krajinných scenériách háje, lúky, záhrady, polia a aleje s mnohými účelovými, ozdobnými i kulisovými stavbami, z ktorých niektoré sa dochovali dodnes, ostatné postupne zanikli. Klasicisticko-empírovú parkovú architektúru dnes tvorí Pavilón Márie Terézie, Laudonov pavilon, Pavilón Priateľov vidieka a záhrad, Jindřichov templ, socha boha Marta, socha sfingy s mostom, umelá ruina, pseudogotická stavba Červený mlyn a niekoľko mostíkov. V tejto koncepcii je veltruský zámocký areál unikátny nielen na území Česka, ale i v Európe.
Sorbey (Moselle)

Poloha

Obec má rozlohu 5,59 km². Najvyšší bod je položený 280 m n. m. a najnižší bod 215 m n. m.

Obyvateľstvo

Počet obyvateľov obce je 321 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Villemoyenne

Poloha

Obec má rozlohu 12,21 km². Najvyšší bod je položený 177 m n. m. a najnižší bod 124 m n. m.

Obyvateľstvo

Počet obyvateľov obce je 719 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Notre-Dame-de-Livoye

Poloha

Obec má rozlohu 3,54 km². Najvyšší bod je položený 120 m n. m. a najnižší bod 31 m n. m.

Obyvateľstvo

Počet obyvateľov obce je 130 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Culgoora Solar Radio Observatory

Culgoora Solar Radio Observatory je austrálske rádioastronomické observatórium v Narrabri, Nový Južný Wales (+149°33,7'; -30°18,9'; 217 m), ktoré sa zameriava na výskum aktívnych oblastí Slnka.
Růžičkův lom

Ochrana

Predmetom ochrany je paleontologické nálezisko fosílií.
Územie sa prekrýva na ploche 0,5724 ha s Európsky významnou lokalitou Kosíř – Lomy.
Jiří Krejčík

Životopis

Po maturite študoval na technike, počas protektorátu pôsobil v súkromnej firme a potom ako štatista a adept réžie v barrandovských ateliéroch, čo ho uchránilo pred totálnym nasadením. Neskôr sa venoval samostatnej režijnej práci, najprv v reklamných a krátkych filmoch.

Ako režisér celovečerného hraného filmu debutoval v roku 1947 filmom Týden v tichém domě na motívy poviedok Jana Nerudu. V 50. rokoch sa (o.i. spoločne s Janom Werichom) spolupodieľal na scenári a príprave filmu Císařův pekař a pekařův císař, ktorý mal pôvodne i režírovať. Nakoniec ale tento film režíroval Martin Frič.
Kvôli svojmu negatívnemu postoju k vtedajšiemu komunistickému režimu nemohol pravidelne nakrúcať filmy.
Svojho režijný vrchol dosiahol najmä v 60. rokoch 20. storočia. V tej dobe natočil výrazné filmy ako napríklad Vyšší princip (1960), drámu z obdobia druhej svetovej vojny po atentáte na Reinharda Heydricha, trpkú komédiu Svatba jako řemen (1967) a komédiu na námet divadelnej hry írskeho dramatika Seana O'Caseyho Pension pro svobodné pány (1967).
V 70. rokoch režíroval najmä životopisný film Božská Ema (1979) o živote významnej českej opernej speváčky Emy Destinnovej.
Divákom môže byť známy i svojou hereckou rolou lekára vo filme Pelíšky (1999).
Plouzané

Poloha

Obec má rozlohu 33,14 km². Najvyšší bod je položený 102 m n. m. a najnižší bod 0 m n. m.

Obyvateľstvo

Počet obyvateľov obce je 11 928 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Nantes (Francúzsko)

Poloha

Mesto má rozlohu 65,19 km². Najvyšší bod je položený 52 m n. m. a najnižší bod 2 m n. m.

Obyvateľstvo

Počet obyvateľov je 287 845 (2011).
Nasledujúci graf zobrazuje vývoj počtu obyvateľov.
Zdroje: INSEE
Železničná trať Valašské Meziříčí – Rožnov pod Radhoštěm

Vlečky

Prvá vlečka odbočovala pred zastávkou v Krhovej do areálu oznamovacích a zabezpečovacích dielní ČSD, dnes firmy Ponast. Dnes je už zrušená. V Krhovej odbočovala vlečka do areálu Schott (bývalý STV Glass) a do bývalého podniku Osvětlovací sklo. Tento celý vlečkový areál je už od roku 2006 bez prevádzky. Časť medzi bránou a odbočnou výhybkou S1 v traťovej koľaji je v zlom stave, dokonca pri oprave hlavnej cesty došlo k zaasfaltovaniu žliabkov prejazdu, čo spôsobilo nezjazdnosť vlečky. Na jar roku 2014 došlo k celkovej likvidácii vlečky Schott (STV Glass). Z rozsiahlej vlečky sklární tak zostala len časť v bývalom závode Osvětlovací sklo, avšak zjazdná je len krátka časť za bránou podniku.
Ďalšia vlečka je v Hrachovci do areálu Arpeta Group Hrachovec (bývalá tehelňa, nachádzala sa tam aj priemyselná drážka o rozchode 600 mm), ktorá bola používaná ku šrotácii nákladných vozňov a odvozu šrotu, na trati sa ďalej nachádzajú vlečky do píly (Lesnícko-drevárska firma) vo Stříteži nad Bečvou (obsluha pravidelne), do Gumárni Zubří (od roku 2010 bez sporadickej prevádzky, dnes je zlikvidované napojenie vlečky na sieť SŽDC) a do areálu Energoaqua Rožnov pod Radhoštěm (bývalá Tesla), kam je niekoľkokrát do roka navážaný mazut pre tepláreň.
Ako zaujímavosť možno spomenúť bývalú vlečku do drevoskladu v Rožnove pod Radhoštěm, ktorá stála na úrovni dnešného supermarketu Lidl. Pri pozornej prehliadke možno nájsť funkčnú výhybku, zhruba 20 metrov koľajového zvršku (dnes silne zarasteného vegetáciou), výkoľajku a dve osvetľovacie lampy. Drevosklad ukončil prevádzku v roku 2000
Jedna z rožnovských vlečiek dokonca prekonala samotný koniec trate, a to vlečka uhoľných skladov, vedúca zo stanice pozdĺž výhrevne, cez dnešnú svetelnú križovatku, kde kúsok pred poľnohospodárskou školou končila.

Prevádzka

Osobnú dopravu na trati dnes zaisťujú motorové jednotky radu 814 z DKV Olomouc, PJ Valašské Meziříčí, sporadicky nahradzované starými motorovými vozňami radu 810. Dňa 7. októbra 2012 na trať prvýkrát vyšli dvojdielne motorové jednotky radu 844, zvané RegioShark. Tmavomodré vlaky v modernom dizajne, ktoré získali prezývku "žralok", ponúkajú cestujúcim vyšší komfort. Rožnovská trať bola v Zlínskom kraji vôbec prvá, na ktorej sa mohli týmto typom vlaku zviezť.
Nákladnú dopravu (manipulačné vlaky jazdiace v nedeľu, utorok a štvrtok v noci) zaisťujú lokomotívy radu 742 ČD Cargo SOKV Ostrava, Pj Olomouc, PP Valašské Meziříčí.
Mickey Rooney

Životopis

Herectvu sa venoval vďaka svojej matke už od najútlejšieho detstva, obaja jeho rodičia boli kabaretní herci. Už ako dieťa vystupoval v niekoľkých desiatkach nemých filmov. Potom, čo ako šestnásťročný prvýkrát zažiaril vo filmovej podobe Shakespearovej hry Sen noci svätojánskej, mu spoločnosť MGM ponúkla prvú profesionálnu zmluvu. Od polovice 30. rokov do polovice 40. rokov patril medzi najobľúbenejších amerických hercov, vystupoval v rôznych filmových komédiách a muzikáloch.
V roku 1938 dostal svojho prvého Oscara. Veľmi sa spriatelil s hereckou hviezdou Judy Garland s ktorou vytvoril komickú dvojicu. Jej predčasná smrť pod vplyvom drog ho veľmi psychicky poznamenala.
Rozvoj jeho úspešnej kariéry narušila druhá svetová vojna, kedy slúžil v americkej armáde. Po skončení vojny jeho popularita postupne klesala a už nikdy nedosiahla predvojnovej úrovne.
Druhého Oscara, tentoraz za celoživotné dielo, dostal v roku 1982.
Aljašská železnica

Aljašská železnica je dôležitá železnica, ktorá spája pobrežie a vnútrozemie Aljašky. Trať začína dvoma vetvami v prístavných mestách Seward a Whittier a vedie cez Anchorage zväčša severným smerom do mesta Fairbanks. Celková dĺžka železnice je približne 800 km a vlastní ju štát.

História

Prvý úsek súčasnej trate zo Sewardu bol budovaný už od roku 1903, čím sa od roku 1909 umožnila preprava osôb, tovaru a pošty na 51 km dlhom úseku. Finančné problémy spoločností spomaľovali výstavbu, no tá sa naplno rozbehla po roku 1914, kedy projekt prevzal štát. Niekoľko úsekov vzniklo prebudovaním úzkorozchodných tratí, najmä v okolí Fairbanksu a v roku 1923 bola trať dokončená poslednou stavbou – mostom ponad rieku Tanana.
Parná trakcia na trati pretrvala až do roku 1966, hoci prvé dieselové lokomotívy tu začali premávať už v roku 1944. Veľké zemetrasenie v roku 1964 trať na niektorých úsekoch značne poškodilo a obnovenie prevádzky trvalo niekoľko mesiacov. V roku 1985 kúpil železnicu od federálnej vlády štát Aljaška, ktorý ju zrekonštruoval a dodnes prevádzkuje.
Cesta III. triedy 3673 (Slovensko)

Priebeh

Cesta začína v obci Parchovany križovatkou s cestou I. triedy 79. Intravilánom obce prechádza Staničnou, Hlavnou a Družstevnou ulicou a mieri na východ do Božčíc, ktoré sú časťou obce Parchovany. Končí sa v intraviláne Božčíc a na ňu nadväzuje nespevnená poľná cesta smerujúca do obce Dlhé Klčovo.

Autobusová doprava

Na trase sa nachádzajú autobusové zastávky v intraviláne Parchovian (č. d. 335, základná škola, č. d. 79) a v Božčiciach. Pravidelné autobusové spojenie zabezpečuje ARRIVA Michalovce, a. s.

Pozoruhodnosti

V Parchovanoch sa pri križovatke Staničnej a Hlavnej ulice nachádza vstup do chráneného prírodno-krajinárskeho parku, v ktorom sa nachádza lesnícky náučný chodník. Blízko križovatky III/5536 s Lipovou ulicou stojí rímskokatolícky kostol sv. Štefana Kráľa z roku 1900, ktorý je farským kostolom Farnosti sv. Štefana Uhorského Parchovany.
Vittersbourg

Poloha

Obec má rozlohu 7,13 km². Najvyšší bod je položený 253 m n. m. a najnižší bod 218 m n. m.

Obyvateľstvo

Počet obyvateľov obce je 333 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Beaulieu (Indre)

Poloha

Obec má rozlohu 7,48 km². Najvyšší bod je položený 237 m n. m. a najnižší bod 187 m n. m.

Obyvateľstvo

Počet obyvateľov obce je 77 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Galoisova teória

Galoisova teória sa zaoberá riešiteľnosťou algebraických rovníc. Sformuloval ju francúzsky matematik Évariste Galois.
Množina všetkých automorfizmov telesa tvorí vzhľadom na skladanie grupu.
Saint-Georges-les-Bains

Poloha

Saint-Georges-les-Bains má rozlohu 14,11 km². Najvyšší bod je položený 527 m n. m. a najnižší bod 98 m n. m.

Obyvateľstvo

Saint-Georges-les-Bains má 2027 obyvateľov (2009).
Graf vývoja obyvateľstva:
Zdroje: INSEE
Saint-Amarin (obec)

Poloha

Obec má rozlohu 11,61 km². Najvyšší bod je položený 1 347 m n. m. a najnižší bod 393 m n. m.

Obyvateľstvo

Počet obyvateľov obce je 2 353 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Alfred Tauber

Alfred Tauber (* 5. november 1866, Bratislava – † 26. júl 1942, Terezín) bol slovenský matematik židovského pôvodu.
Narodil sa 5. novembra 1866 v Bratislave v rodine Hermana Taubera a jeho manželky Johany Ehrensteinovej. Pôsobil vo Viedni. Jeho výskum bol zameraný na teóriu funkcií a teóriu potenciálu.
Preslávil sa výsledkami o divergentných radoch, ktoré sa volajú Tauberove vety (názov pochádza od Godfreya Harolda Hardyho a Johna Edensora Littlewooda. Na jeho výsledky nadviazal Norbert Wiener. Pracoval tiež na diferenciálnych rovniciach a gama funkcii. Dátum jeho úmrtia nie je známy.
Dňa 28. júna 1942 bol deportovaný do koncentračného tábora v Terezíne.
Hesbécourt

Poloha

Obec má rozlohu 3,62 km². Najvyšší bod je položený 141 m n. m. a najnižší bod 89 m n. m.

Obyvateľstvo

Počet obyvateľov obce je 58 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ioulianos zo Smyrny

Ioulianos (starogr. Ἰουλιανὸς – Ioulianos) bol olympijský víťaz v roku 189.
Epigrafický nález Smyrna 57 (región: Malá Ázia, Ionia) objavený v lokalite starovekej Smyrny v Turecku uvádza, že Tiberios Ioulios Septimios Ioulianos zo Smyrny bol (pravdepodobne v niektorej úpolovej disciplíne, buď v pankratiu, v boxe alebo v zápasení) periodonikés (víťaz obehu), čo znamená, že sa v tejto disciplíne počas olympiády (obdobie medzi dvomi olympijskými hrami) presadil na všetkých celogréckych hrách (jednotlivé celogrécke hry sa totiž usporadúvali v rôznych obdobiach štvoročného cyklu, ktoré spolu tvorili periodos, t. j. pravidelný obeh).
Ioulianos si svoje olympijské víťazstvo vybojoval pravdepodovne na 242. hrách v roku 189.
Lexy

Poloha

Obec má rozlohu 5,99 km². Najvyšší bod je položený 380 m n. m. a najnižší bod 239 m n. m.

Obyvateľstvo

Počet obyvateľov obce je 3 176 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hochstatt

Poloha

Obec má rozlohu 8,55 km². Najvyšší bod je položený 320 m n. m. a najnižší bod 248 m n. m.

Obyvateľstvo

Počet obyvateľov obce je 2 107 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Primárny transkript

Primárny transkript (alebo hnRNA – heterogénna nukleárna RNA, prekurzorová RNA či taktiež pre-RNA) je označenie pre RNA bezprostredne po jej vzniku. RNA vzniká v bunke transkripciou a veľmi skoro prechádza istými posttranskripčnými úpravami, ako je pridanie poly (A) konca a čiapočky alebo splicingom. Predtým, než vymenovanými úpravami prejde, sa označuje ako primárny transkript.
Medzi primárne transkripty patrí napríklad pre-mRNA (z ktorej posttranskripčnou modifikáciou vznikne mRNA), pri-miRNA (z ktorej vznikne úpravou miRNA) či pre-rRNA.
Blanzay-sur-Boutonne

Poloha

Obec má rozlohu 5,75 km². Najvyšší bod je položený 57 m n. m. a najnižší bod 26 m n. m.

Obyvateľstvo

Počet obyvateľov obce je 95 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Moderná spoločenská hra

Moderná spoločenská hra je stolová hra, ktorá je charakteristická jednoduchými pravidlami, vysokou mierou interakcie hráčov, hernou témou a atraktívnym spracovaním herných komponentov. Svetovou veľmocou moderných spoločenských hier je Nemecko a preto sa takéto hry niekedy označujú aj ako nemecké spoločenské hry alebo aj eurohry. V nemecku sa moderné spoločenské hry označujú názvom "Autorenspiel", ktorý odráža dôležitosť tvorcu hry. Niekedy sú moderné spoločenské hry dávané do kontrastu voči tzv. americkým hrám, ktorých priebeh a výsledok je viacej ovplyvnený vplyvom náhody a téma hry je obvykle bojová.

Vplyv náhody

Moderné spoločenské hry v sebe kombinujú prvky náhody ale aj strategického rozhodnovania. Oproti bežným spoločenským hrám, ktorých výsledok je z väčšej časti ovplyvnený náhodou, ako je napríklad hra Človeče nehnevaj sa, je vplyv náhody v moderných spoločenských hrách obvykle menší než vplyv hernej stratégie.

Herná téma

Moderné spoločenské hry na rozdiel od abstraktných doskových hier obsahujú herné témy. Tieto témy sú obvykle ekonomické a herný konflikt medzi hráčmi je nepriamy. Vojnové témy sa v týchto hrách vyskytujú len zriedkavo. Hra je často zasadená do nejakej historickej doby (napr. stredovek) alebo prostredia (napr. obchodovanie).

Eliminácia hráčov

Ďalšou charakteristickou vlastnosťou moderných spoločenských hier je absencia možnosti eliminácie hráčov. Hráči zostávajú v hre až do jej konca. Tieto hry sú obvykle navrhnuté tak, aby si hráči neboli do konca hry istý svojím viťazstvom či porážkou.

História

Za predchodcu moderných spoločenských hier je možné považovať hru Monopoly. Obrovský nárast popularity týchto hier však priniesla až v roku 1995 hra Osadníci z Katanu. Táto hrá bola preložená do 30 jazykov, pričom len v Nemecku sa z nej predalo niekoľko miliónov kusov. Po Osadníci z Katanu vznikli ďalšie populárne hry ako Carcassonne, Puerto Rico, Alhambra a ďalšie.
Viliam Ríša

Životopis

V roku 1918 – 1922 vyštudoval na VUT v Brne, 1922 Ing. Chemický odborník v Senici, v Berlíne-Zehlendorfe, vo francúzskej továrni v Irigny. Od 1933 pracovník firmy Baťa, viedol výstavbu Tatrasvitu vo Svite, 1946 – 1951 riaditeľ továrne Dynamit-Nobel v Bratislave. Špecialista na výrobu umelého hodvábu, organizátor výroby umelých vlákien na Slovensku. Prednášal technológiu umelých vlákien na Chemickej fakulte v Bratislave. Autor knižných prác, vysokoškolských učebných textov, štúdií a článkov, 1953 – 1954 prodekan Chemickej fakulty SVŠT. Počas SNP príslušník intendancie povstaleckej armády. Roku 1954 nespravodlivo obvinený, väznený, 1956 oslobodený.
Maciej Sieczka

Životopis

Bol lovcom kamzíkov, vďaka tomu poznal veľmi dobre horské doliny a tatranské štíty. To mu umožnilo, aby sa stal jedným z najlepších poľských horských vodcov. Aby sa vyhol službe v armáde ukryl sa u priateľa Tomasza Tatara. S Janom Krzeptowskim–Sabałom lovil medvede. Neskôr sa stal strážcom prírody, chránil kamzíky a svište pred pytliakmi.
V 50-tych rokoch 19. storočia bol baníkom. Pracoval v baniach na Kope Magury na severovýchodnom hrebeni Kasprovho vrchu a na vtedy uhorskej strane Belianskych Tatier. Po roku 1875 sa učil za kamenára. Pomáhal pri stavbe turistických chodníkov vo Vysokých Tatrách, napríklad na Chałubińského bránu, Ľaliové sedlo a na Závory. Pripevňoval reťaze a kramle na exponovaných miestach chodníka na Rysy, na výstupových cestách na Vysokú a Mengusovské sedlo. S Janom Gwalbertom Pawlikowskim prenikal do tatranských jaskýň, čo vtedy gorali len zriedka robili. Mal hudobný talent, hral na flautu. Veľký vplyv na jeho život mal Seweryn Goszczyński, ktorý ho naučil „čo je v tých pekné Tatrách“.
Ešte pred založením Towarzystwa Tatrzańskiego vodil v Tatrách mnohých bádateľov, vedcov a horolezcov. Okrem iných Józefa Stolarczyka, Mieczysława Gwalberta Pawlikowskeho, Jana Gwalberta Pawlikowskeho, Tytusa Chałubińskeho a Ludwika Chałubińskeho alebo Leopolda Świerza. Keď Towarzystwo zaradilo horských vodcov do troch tried Maciej Sieczka bol zaradený do prvej, vďaka čomu mohol klientov vodiť na najťažšie tatranské výstupy.
La Forêt-Sainte-Croix

Poloha

Obec má rozlohu 5,36 km². Najvyšší bod je položený 144 m n. m. a najnižší bod 99 m n. m.

Obyvateľstvo

Počet obyvateľov obce je 154 (2009).
Nasledujúci graf zobrazuje vývoj počtu obyvateľov v obci.
Zdroje: INSEE